Kim Kardashian jista’ jkun għandha bosta kwalitajiet li wassluha biex tkun meqjusa popolari ma’ dawk li jsegwu s-sensiela reality dwarha u  familtha… iżda dan żgur mhux minħabba l-karattru interessanti tagħha. Biljunarju ta’ 81 sena esperjenza dan il-latt tagħha waqt il-ballu ta’ Vjenna, wara li kien ħallas is-somma ta’ nofs miljun dollaru Amerikan għall-kumpanija taħhha. Richard Lugner magħruf li f’attivitajiet ta’ dawn it-tip iħallas il-belli liri biex ikun akkumpanjat minn tfajliet sbieħ, għarralu bil-kbir hekk kif Kardashian qas tiżfen miegħu ma riedet. Gazzetti rrapurtaw li hi telqet l’hemm irrabjata, wara li xi ħadd għadda kummenti dispreġjattivi fil-konfront tal-għarus tagħha, Kanye West. Lugner irrimarka li Kardashian dejqitu għax ma kienetx kapaċi tkompli ma’ dak li kien imħejji fil-programm tas-serata; hi irribatiet billi qalet li hu kien aggressiv u ried iqatta’ xi ħin waħdu magħha.